b"\n_START_ARTICLE_\nJosep Fornet Sen\xc3\xads\n_START_SECTION_\nBiografia\n_START_PARAGRAPH_\nEs form\xc3\xa0 musicalment com a cantor infantil en el Col\xc2\xb7legi del Patriarca de Val\xc3\xa8ncia, on va estar-hi catorze anys i on perfeccion\xc3\xa0 els estudis de piano i orgue sota la tutela del seu professor Juan Bautista Plasencia Valls. A partir del 1864 pass\xc3\xa0 a ser organista de l'Esgl\xc3\xa9sia de Sant Nicolau de Val\xc3\xa8ncia, on obtigu\xc3\xa9 gran fama com a instrumentista i improvisador._NEWLINE_Compagin\xc3\xa0 la seva activitat religiosa amb la seva professi\xc3\xb3 com a pianista de sal\xc3\xb3 (tant en cases particulars com en caf\xc3\xa8s com El Siglo) i com a professor de solfeig de la Societat Econ\xc3\xb2mica d'Amics del Pa\xc3\xads Valenci\xc3\xa0. Aquesta entitat li atorg\xc3\xa0 un diploma amb medalla d'or per a la composici\xc3\xb3 del seu himne, Himno a la educaci\xc3\xb3n. Tamb\xc3\xa9 compongu\xc3\xa9 un himne per a veus i orgue amb lletra de Teodor Llorente Olivares dedicat a la Exposici\xc3\xb3 Regional Valenciana el 1909. Es convert\xc3\xad en un dels professors particulars m\xc3\xa9s sol\xc2\xb7licitats per la burgesia catalana i particip\xc3\xa0 en les vetllades art\xc3\xadstiques organitzades per Lluis Moroder.\n_START_SECTION_\nObra\n_START_PARAGRAPH_\nLa majoria de la producci\xc3\xb3 de Fornet \xc3\xa9s de car\xc3\xa0cter religi\xc3\xb3s, editada principalment per la casa editorial Antich i Pena. Moltes de les seves peces es troben en la Biblioteca de Compositors Valencians de l'Ajuntament de Val\xc3\xa8ncia."